**Tájékoztató**

[**ásott kutak**](https://kutengedelyezes.hu/asott-kutak-fennmaradasi-engedelyeztetese/) **~** [**fúrt kutak**](https://kutengedelyezes.hu/furt-kutak-fennmaradasi-engedelyeztetese/)

**A települési önkormányzat jegyzőjének  fennmaradási engedélye szükséges az olyan ásott és fúrt kúthoz, amely kút együttesen teljesíti az alábbi feltételeket:**

* a kút helye nem érinthet vízbázisvédelmi védőterületet
* a kút nem érint karszt- vagy rétegvizet
* 500 m3/év vízigénybevétel alatti
* a kút épülettel rendelkező ingatlanon van
* magánszemély a kérelmező
* a vízkivétel házi ivóvízigény és a háztartási igények kielégítését szolgálja és
* a kút nem gazdasági célú vízigényt szolgál.

**Amennyiben a fent felsorolt feltételek közül bármelyik nem teljesül, akkor a területileg  illetékes Katasztrófavédelmi Igazgatóság , mint vízügyi hatóság hatáskörébe tartozik a kút fennmaradási engedélyezési eljárása.**

Nem szükséges szakember által kiállított dokumentáció amennyiben ásott kutja van és ki tudja tölteni a formanyomtatványt, és tudja csatolni a szükséges mellékleteket.

**Fúrt kút esetén mindenképpen szükséges szakembert felkeresni!**

**Formanyomtatvány:** 41/2017. (XII.29.) BM rendelet 2. melléklete, amelyet letud tölteni az önkormányzat honlapjáról valamint az önkormányzati hivatalban tud kérni.   
  
**A formanyomtatványhoz csatolni kell:**

**Ásott és fúrt esetében:**  
- helyszínrajz, ami feltünteti a kút helyét, az érintett területek helyrajzi számát, telekhatárt;  
- tulajdonosi hozzájárulás, amennyiben nem csak egy tulajdonosa (a kérelmező) van az az az ingatlannak, melyen a kút elhelyezkedik / melyre a kutat létesíteni kívánják;  
- 2 db fényképfelvétel a kútról;  
**Fúrt kút esetében** a kútfúró szakember felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII. 23.) KvVM rendelet (a továbbiakban: kútr.) 13. § (2) bekezdésének való megfeleléséről igazolás.  
Fúrt kút létesítésére vonatkozó ellenőrzött bejelentés esetén:  
Nyilatkozat (aláírja a tulajdonos, fúrt kút esetében a jogosultsággal rendelkező kivitelező (a kútr. 13. §-ban megjelölt szakember)): a kút az érvényes műszaki, biztonsági, vízgazdálkodási és környezetvédelmi előírásoknak megfelelően kerül kialakításra.  
Fúrt kút fennmaradására/üzemeltetésére vonatkozó ellenőrzött bejelentés esetén:  
Nyilatkozat (aláírja a tulajdonos, fúrt kút esetében a jogosultsággal rendelkező kivitelező (a kútr. 13. §-ban megjelölt szakember)): a közölt adatok a valóságnak megfelelnek, a kút úgy került kialakításra, hogy abba a felszínről szennyeződés vagy csapadékvíz nem kerülhet.